Blaze7451/Wiki-th-20250601 huggingface dataset:
วัดฟ้าฮ่าม

วัดฟ้าฮ่าม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำปิง ในตำบลฟ้าฮ่าม อำเภอเมืองเชียงใหม่ จังหวัดเชียงใหม่ 

**ประวัติและตำนาน**
วัดฟ้าฮ่ามสร้างขึ้นเมื่อ พ.ศ. 1943 (จุลศักราช 762 ปีชวด โทศก) ตามหลักเสาเสมาสีขาวมีเรื่องราวประวัติที่ได้บันทึกกล่าวไว้ว่า พระเจ้าแสนเมืองมา กษัตริย์แห่งราชวงศ์มังราย (เม็งราย) องค์ที่ 9 ในเวลานั้นพระเจ้าพรหม พระมาตุลาของพระองค์ ครองเมืองเชียงราย ได้ยกทัพมาตีนพบุรีศรีนครพิงค์ (เชียงใหม่) เพื่อแย่งชิงราชบัลลังก์แต่ถูกทัพหลวง ภายใต้การนำของขุนแสนผานองตีพ่ายกลับไป ต่อมาอีกไม่นานพระเจ้าพรหมก็เสด็จมาถึงนพบุรีศรีนครพิงค์อีก เพื่อขอพระราชทานอภัยโทษ
พระเจ้าพรหมได้อัญเชิญพระพุทธสิหิงค์ซึ่งสร้างขึ้นเมื่อ พ.ศ. 700 ตามตำนานกล่าว่าเมื่ออัญเชิญพระพุทธรูปล่องมาตามลำน้ำระมิง (แม่น้ำปิง) พอมาถึงเชียงใหม่แล้วอัญเชิญขึ้นที่วังสิงห์คำเหนือท่าเจดีย์งามประมาณ 50 วา แต่เกิดเหตุการณ์ปาฏิหาริย์ขององค์พระพุทธสิหิงค์ ปรากฎว่าท้องฟ้าสว่างก็มืดลงและมีรัศมีจากองค์พระพุทธสิหิงค์พุ่งไปทางตะวันออกเฉียงเหนือ เป็นลำแสงสีทองดั่งรุ้งกินน้ำ ยาวประมาณ 2,000 วา แสงนั้นไปสิ้นสุดลง ณ ที่แห่งหนึ่ง พระเจ้าแสนเมืองมาจึงโปรดให้สร้างอารามขึ้น ณ ที่ลำแสงสิ้นสุดนั้น เรียกว่า อารามฟ้าฮ่าม (วัดฟ้าฮ่าม) หมายถึง "ฟ้าสว่าง อร่ามเรืองรอง" วัดได้รับพระราชทานวิสุงคามสีมาเมื่อ พ.ศ. 2490

**เสนาสนะ**
วิหารศิลปะล้านนา มีการแกะสลักลายไม้หน้าวิหาร ปิดทองและประดับกระจกสี ภายในวิหารประดิษฐานพระพุทธรูปปั้นศิลปะล้านนา วิหารได้รับการบูรณะในสมัยของพระครูลิงหวิชัย (หลวงปู่ครูบาสิงห์) และได้มีการวาดภาพพุทธประวัติและพระเจ้าสิบชาติบนฝาผนังภายในวิหาร
เจดีย์ศิลปะล้านนาซึ่งสันนิษฐานว่ามีมาแต่สมัยสร้างวัด ภายในเจดีย์ได้บรรจุพระบรมสารีริกธาตุ เจดีย์ได้รับการบูรณะ เมื่อ พ.ศ. 2516 พระครูสิงหวิชัยพร้อมด้วยคณะศรัทธาจึงได้สร้างเจดีย์ครอบองค์เดิม โดยได้เพิ่มซุ้มทั้งสี่ด้านและนำพระพุทธรูปมาประดิษฐานไว้ในซุ้มทั้งสี่ ในสมัยของพระปลัดปัญญา ปญญาธโร เจ้าอาวาสรูปปัจจุบัน ได้มีการประดับฉัตรรอบองค์เจดีย์ทั้งสี่ด้าน
อุโบสถศิลปะล้านนา ได้สร้างแทนอุโบสถหลังเดิมที่ชำรุดไป ได้ริเริ่มสร้างในสมัยของพระครูสิงหวิชัย แต่ไม่ทันได้เสร็จเรียบร้อย ท่านก็ได้มรณภาพเสียก่อน ในสมัยพระปลัดปัญญา ปญญาธโร ได้ทำการก่อสร้างจนเสร็จเรียบร้อย ภายในอุโบสถได้ประดิษฐานพระพุทธสิหิงค์จำลอง ซึ่งทำการหล่อและทำพิธีพุทธาภิเษกที่วัดฟ้าฮ่าม เมื่อ พ.ศ. 2540 มีนามว่า พระสิงหนิมิตพิชิตภัย

**อ้างอิง**
ฟ้าฮ่าม
พระราชพงศาวดารกรุงศรีอยุธยา ฉบับหอพระสมุดวชิรญาณ

พระราชพงศาวดารกรุงศรีอยุธยา ฉบับหอพระสมุดวชิรญาณ หรือเรียกกันทั่วไปว่า พระราชพงศาวดารกรุงศรีอยุธยา ฉบับปลีก‎ เป็นพระราชพงศาวดารไทยซึ่งเชื่อว่าเขียนขึ้นในสมัยกรุงศรีอยุธยาโดยมิได้ผ่านการชำระในสมัยกรุงธนบุรีและกรุงรัตนโกสินทร์ ประกอบด้วยเนื้อเรื่องสองส่วนที่คาดว่าเป็นฉบับเดียวกันแต่ขาดออกจากกัน ซึ่งค้นพบในเวลาที่ต่างกัน ต้นฉบับเป็นสมุดไทยดำเขียนด้วยอักษรไทยเส้นรงและเส้นดินสอขาว
ส่วนแรกกล่าวถึงเหตุการณ์ประวัติศาสตร์ระหว่าง พ.ศ. 1982–1984 ตรงกับสมัยสมเด็จพระบรมราชาธิราชที่ 2 (เจ้าสามพระยา) ซึ่งอุบลศรี อรรถพันธุ์ เป็นผู้ค้นพบพระราชพงศาวดารฉบับหมายเลข 223, 2/ก 125 จ.ศ. 845-846 ที่หอพระสมุดวชิรญาณ เมื่อ พ.ศ. 2521 มี 28 หน้า ส่วนที่สองกล่าวถึงเหตุการณ์ประวัติศาสตร์ระหว่าง พ.ศ. 1986–1987 ตรงกับสมัยสมเด็จพระบรมราชาธิราชที่ 2 ซึ่งไมเคิล วิกเคอรี (Michael Vickery) ค้นพบที่หอสมุดแห่งชาติเมื่อ พ.ศ. 2514 มี 68 หน้า นายไมเคิล วิกเคอรี สันนิษฐานว่าฉบับที่ตนค้นพบนั้นเขียนขึ้นในสมัยสมเด็จพระบรมไตรโลกนาถเป็นอย่างน้อย ก่อนที่จะมีการปฏิรูปการปกครอง โดยให้เหตุผลเกี่ยวกับการเปรียบเทียบยศขุนนางก่อนและหลังการปฏิรุปการปกครองในรัชสมัยนั้น นายไมเคิล วิกเคอรี ตีพิมพ์เผยแพร่ในบทความเรื่อง "The 2/K.125 Fragment, A Lost Chronicle of Ayutthaya" ของวารสารสยามสมาคม เมื่อปี พ.ศ. 2520 จึงเป็นที่รู้จักกันในนามของ พระราชพงศาวดาร ฉบับไมเคิล วิคเคอรี ต่อมาอุบลศรี อรรถพันธุ์ได้พบฉบับเลขที่ 222, 2/ก 104 จ.ศ.845-846 จ.ศ. 801-803 เพิ่มเติมอีกฉบับหนึ่งระหว่างการทำวิทยานิพนธ์เรื่อง "การชำระพระราชพงศาวดารในรัชสมัยพระบาทสมเด็จพระพุทธยอดฟ้าจุฬาโลก"
แม้เนื้อหาจะอยู่ในช่วงเวลาระยะสั้น ๆ แต่ก็ให้ข้อมูลทางประวัติศาสตร์ที่แตกต่างจากฉบับอื่น เช่น เรื่องการส่งเจ้านายชั้นสูงไปปกครองเขมร กล่าวคือหลังจากที่สมเด็จพระบรมราชาธิราชที่ 2 เสด็จไปตีเขมรได้เมื่อ พ.ศ. 1974 พระองค์โปรดให้สมเด็จพระนครอินทร์ซึ่งเป็นพระราชโอรสไปปกครอง แต่ภายหลังพระราชโอรสประชวรและสวรรคต จึงโปรดให้พญาแพรกไปปกครองเขมรแทน เนื้อหาในส่วนนี้พระราชพงศาวดารกรุงเก่า ฉบับหลวงประเสริฐ ไม่ได้กล่าวถึงพญาแพรก กล่าวถึงเรื่องราวในรัชกาลสมเด็จพระบรมราชาธิราชที่ 2 เหตุการณ์ก่อนที่จะมีพระราชพิธีโสกันต์สมเด็จพระราเมศวร ในศักราช 801 ปีมะแม ยังกล่าวถึงการรปกครองแผ่อำนาจของกรุงศรีอยุธยาไปทางทิศตะวันออกเฉียงเหนือ กล่าวถึงสงครามกับเขมร และการขยายอำนาจไปทางตะวันตก คือ เมืองทวาย มะริด และตะนาวศรี ซึ่งไม่พบรายละเอียดเช่นนี้ในพระราชพงศาวดารฉบับอื่น

**อ้างอิง**
หมวดหมู่:พงศาวดารกรุงศรีอยุธยา
หมวดหมู่:วรรณกรรมสมัยกรุงศรีอยุธยา
เจดีย์ภูเขาทอง

thumb
เจดีย์ภูเขาทอง (Chedi Phukhao Thong) เป็นเจดีย์สูง 50 เมตร อยู่ในตำบลภูเขาทอง ใกล้เกาะเมืองอยุธยา นักท่องเที่ยวสามารถเดินขึ้นไปได้ไกลถึงครึ่งทางของเจดีย์ซึ่งสามารถมองเห็นทุ่งนาโดยรอบและเมืองอยุธยาได้

**ประวัติศาสตร์**
ในปี พ.ศ. 2112 หลังจากยึดกรุงศรีอยุธยาได้แล้ว พระเจ้าบุเรงนอง มีพระบัญชาให้สร้างพระเจดีย์ขนาดใหญ่ซึ่งอยู่ติดกับ วัดภูเขาทอง เพื่อรำลึกถึงชัยชนะของพระองค์ แต่พระเจดีย์สร้างไม่เสร็จมีเพียงฐานพระเจดีย์ที่สร้างเสร็จ ต่อมาในปี พ.ศ. 2130 สมเด็จพระนเรศวรมหาราช เมื่อครั้งเป็นพระมหาอุปราชโปรดเกล้าให้สร้างพระเจดีย์เพื่อระลึกถึงเหตุการณ์ที่พระองค์นำ อยุธยา ประกาศอิสรภาพจากพม่าในปี พ.ศ. 2127 โดยพระองค์ตัดสินพระทัยสร้างเจดีย์ทรงไทยบนฐานเดิม ในอีก 2 ศตวรรษต่อมา พระเจดีย์ก็ทรุดโทรมลง ซึ่งการบูรณะในสมัย สมเด็จพระเจ้าอยู่หัวบรมโกศ ในสมัยอยุธยาตอนปลาย พระองค์โปรดเกล้า ฯ ให้สร้างพระเจดีย์องค์ใหม่เป็นแบบพระเจดีย์แบบย่อมุม โดยสร้างบนฐานเก่าของพระเจดีย์
วัดที่อยู่ติดกันคือวัดภูเขาทองซึ่งสถาปนาโดย สมเด็จพระราเมศวร กษัตริย์องค์ที่สองของกรุงศรีอยุธยาในปี พ.ศ. 1930 ซึ่งยังคงอยู่จนถึงปัจจุบัน

**อ้างอิง**
หมวดหมู่:โบราณสถานในจังหวัดพระนครศรีอยุธยา
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:สิ่งก่อสร้างในอำเภอพระนครศรีอยุธยา
เทศมณฑลเชอทอควา (รัฐแคนซัส)

เทศมณฑลเชอทอควา (Chautauqua County; รหัส: CQ) เป็นเทศมณฑลในรัฐแคนซัสตะวันออกเฉียงใต้ สหรัฐ จากสำมะโนสหรัฐ ค.ศ. 2020 เทศมณฑลนี้มีประชากร 3,379 คน โดยมีซีแดนเป็นเมืองหลักและเมืองที่มีประชากรมากที่สุด เทศมณฑลเชอทอควาตั้งชื่อตามเทศมณฑลเชอทอควา รัฐนิวยอร์ก สถานที่เกิดของเอ็กเวิร์ด แจควิน นักการเมืองรัฐแคนซัสที่มีส่วนในการจัดตั้งเทศมณฑลนี้

**ภูมิศาสตร์**
รายงานจากสำนักงานสถิติแห่งชาติสหรัฐ เทศมณฑลนี้มีพื้นที่รวม sqmi ในจำนวนนี้เป็นพื้นดิน sqmi และพื้นน้ำ sqmi (0.9%)

**ทางหลวงหลัก**
ข้อมูล: National Atlas, สำนักงานสถิติแห่งชาติสหรัฐ- ทางหลวงสหรัฐหมายเลข 166- ทางหลวงรัฐแคนซัสหมายเลข 38- ทางหลวงรัฐแคนซัสหมายเลข 99

**ประชากร**

**อ้างอิง**

**อ่านเพิ่ม**
  Handbook of Elk and Chautauqua Counties, Kansas; C.S. Burch Publishing Co; 24 pages; 1886.-  Standard Atlas of Chautauqua County, Kansas; Geo. A. Ogle & Co; 66 pages; 1921.-  Standard Atlas of Chautauqua County, Kansas; Geo. A. Ogle & Co; 32 pages; 1903.

**แหล่งข้อมูลอื่น**
เทศมณฑล- Chautauqua County - Official-  Chautauqua County - Directory of Public Officials
แผนที่- Chautauqua County Maps:  Current date=2022-09-24 ,  Historic date=2014-07-02 , KDOT- Kansas Highway Maps:  Current date=2016-05-07 ,  Historic date=2010-12-19 , KDOT- Kansas Railroad Maps:  Current date=2016-05-07 ,  1996,  1915, KDOT and Kansas Historical Society
มมเบ็ตสึ

มมเบ็ตสึ (Monbetsu-shi) เป็นนครที่ตั้งอยู่ในกิ่งจังหวัดโอค็อตสค์ จังหวัดฮกไกโด ประเทศญี่ปุ่น ตั้งอยู่ริมทะเลโอค็อตสค์ ณ วันที่ 30 กันยายน ค.ศ. 2016 นครมมเบ็ตสึมีประชากรประมาณ 22,983 คน มีความหนาแน่นของประชากร 27.67 คนต่อตารางกิโลเมตร และมีขนาดพื้นที่ทั้งสิ้น km2
เศรษฐกิจของมมเบ็ตสึส่วนใหญ่เป็นการจับสัตว์น้ำจืดโดยเฉพาะปู โดยปูจากมมเบ็ตสึขึ้นชื่อว่าดีที่สุดในญี่ปุ่น จึงมีการสร้างรูปปั้นก้ามปูสูงประมาณ 12 เมตร ขึ้นที่ปากแม่น้ำมมเบ็ตสึ ริมทะเลโอค็อตสค์

**ประวัติ**
 ค.ศ. 1889: จัดตั้งสำนักงานหมู่บ้านในมมเบ็ตสึ- ค.ศ. 1909: หมู่บ้านโมเบ็ตสึ (藻鼈村) และหมู่บ้านมมเบ็ตสึ ควบรวมกันเป็นหมู่บ้านมมเบ็ตสึ- ค.ศ. 1919: หมู่บ้านมมเบ็ตสึได้รับการยกฐานะเป็นเมืองมมเบ็ตสึ- 1 กรกฎาคม ค.ศ. 1954: หมู่บ้านโชกตสึ (渚滑村) และหมู่บ้านคามิโชกตสึ (上渚滑村) ผนวกเข้ากับเมืองมมเบ็ตสึ และจัดตั้งเป็นนครมมเบ็ตสึ

**อ้างอิง**

**แหล่งข้อมูลอื่น**
 Mombetsu, Hokkaido-  เว็บไซต์ทางการเทศบาลนครมมเบ็ตสึ ja
หมวดหมู่:นครในกิ่งจังหวัดโอค็อตสค์
หมวดหมู่:เมืองท่าในประเทศญี่ปุ่น
วอยซ์ออฟบาเจอปรต

วอยซ์ออฟบาเจอปรต (Voice of Baceprot; มักย่อเป็น VOB) เป็นวงร็อกหญิงล้วนสามคนที่ก่อตั้งในเมืองการุต จังหวัดชวาตะวันตกใน ค.ศ. 2014 สมาชิกในวงประกอบด้วยฟีร์ดา มาร์ชา กูร์นียา (เสียงร้องและกลอง), วีดี ระฮ์มาวาตี (กีตาร์เบส) และเอออูวิซ ซีตี ไอชะฮ์ (กลอง) พวกเธอร้องเพลงทั้งในภาษาอังกฤษกับภาษาซุนดา คำว่า บาเจอปรต (baceprot) ในภาษาซุนดาหมายถึง "เสียงดัง" ซึ่งสื่อถึงรูปแบบการเล่นของวง

**ประวัติ**

**ก่อตั้ง**
วงนี้จัดตั้งขึ้นในเมืองการุต จังหวัดชวาตะวันตกใน ค.ศ. 2014 ในยูทูบ ผู้ชมดูวงของพวกเธอร้องคัฟเวอร์เพลงเรจอะเกนสต์เดอะแมชชีนใน ค.ศ. 2015 ทั้งสามคนยังคงผลิตวิดีโอคัฟเวอร์ศิลปินต่าง ๆ เช่น เรดฮอตชิลีเพปเปอส์, เมทัลลิกา และสลิปน็อต ซึ่งทำให้พวกเธอได้รับความสนใจจากสื่อทั้งในและต่างประเทศdate=December 2021
วงดนตรีนี้นำเสนอภาพลักษณ์ที่ดูขัดแย้ง โดยมีรูปแบบดนตรีแนวเฮฟวี แต่สมาชิกวงทั้งสามคนสวมชุดตามหลักการอิสลาม ซึ่งรวมถึงการคลุมฮิญาบ สิ่งนี้ก่อให้เกิดเสียงวิจารณ์จากมุสลิมอนุรักษ์นิยมบางส่วนจากบ้านเกิดของเธอ ถึงกระนั้น พวกเธอก็ได้รับเสียงสนับสนุนจากหลายพื้นที่
เด็กหญิงทั้งสามคนเคยเล่นเครื่องดนตรีที่โรงเรียน และผู้ฝึกสอนโรงละครส่งเสริมให้สมัครแข่งขันวงดนตรี โดยผู้ฝึกสอนทำหน้าที่เป็นผู้จัดการและนักแต่งเนื้อเพลงให้แก่พวกเธอ

**สมาชิก**
 ฟีร์ดา มาร์ชา กูร์นียา (Firda Marsya Kurnia) – เสียงร้อง, กีตาร์- เอออูวิซ ซีตี ไอชะฮ์ (Euis Siti Aisyah) – กลอง- วีดี ระฮ์มาวาตี (Widi Rahmawati) – กีตาร์เบส

**อ้างอิง**

**แหล่งข้อมูลอื่น**
 voiceofbaceprot.com-  Voice of Baceprot music on ReverbNation
หมวดหมู่:บุคคลจากจังหวัดชวาตะวันตก
หมวดหมู่:กลุ่มดนตรีสัญชาติอินโดนีเซีย
หมวดหมู่:วงกลุ่มสาม
หมวดหมู่:กลุ่มดนตรีที่ก่อตั้งในปี พ.ศ. 2557
คูเมืองนครราชสีมา

คูเมืองนครราชสีมา ได้ก่อสร้างขึ้นในสมัยอยุธยา ในสมัยสมเด็จพระนารายณ์มหาราช ช่วงปี พ.ศ. 2199 - พ.ศ. 2231 เป็นหนึ่งในสัญลักษณ์ทางการท่องเที่ยวที่สำคัญของนครราชสีมา

**ประวัติ**
ประตูเมือง และคูเมืองนครราชสีมา ในสมัยอดีต
ในสมัยสมเด็จพระนารายณ์มหาราช มีพระราชดำริว่า ดินแดนภาคอีสานเป็นฉนวนป้องกันการรุกรานของขแมร์ (เขมร) ลาว ญวน และเป็นหัวเมืองใหญ่ควบคุมเขมรป่าดงที่ขึ้นแก่ไทย จึงโปรดให้สร้างเมืองขึ้นใหม่ เนื่องจากเป็นที่ตั้งของเมืองที่เป็นจุดยุทธศาสตร์ทางการรบ จึงมีการสร้างกำแพงและขุดคู้มืองขึ้นด้วย 
โดยคูเมืองกว้าง 20 เมตร (10 วา) และลึก 6 เมตร (3 วา) ยาวล้อมรอบเมือง มีความกว้างประมาณ 1,000 เมตร (มาตราวัดของไทย : 25 เส้น) ยาวประมาณ 1,700 เมตร (มาตราวัดของไทย : 43 เส้น) ยาวล้อมรอบกำแพงเมืองและเขตเมืองเก่า และมีการขุดลำปรุจากลำตะคองเป็นทางน้ำเข้ามาหล่อเลี้ยงคูเมืองด้วย

**การปรับปรุงคูเมือง**
รายงานเกี่ยวกับการขุดคูเมือง โดยพระยาประสิทธิศัลการ ข้าหลวงเทศาภิบาลมณฑลนครราชสีห์มา ในสมัยรัชกาลที่ 5
"คูรอบกำแพงเมือง แต่เดิมชาวเมืองทำนา เห็นด้วยเกล้าฯว่า เมืองนครราชสีห์มาเป็นเมืองดอน เวลาระดู(ฤดู)แล้งอัตคัดน้ำ เมื่อปลายปี ศก ๑๑๑ ข้าพระพุทธเจ้าได้รับพระราชทานขอแรงเลขสมกรมการ (น่าจะเป็นหน่วยงานโยธา) มาขุดคูเมือง ลึก ๕ ศอก กว้าง ๑๐ วา
ครั้นเดือนพฤษภาคม ศก ๑๑๒ ขุดได้ ๘ ส่วน ยังค้างอยู่ ๒ ส่วน จึ่งจะรอบเมือง และได้ใช้มูลดินที่ขุดจากคู เกลี่ยทำเปนถนนรอบคูชั้นนอก แต่ถนนนี้ยังเกลี่ยไม่แล้ว เวลานี้มีน้ำขังอยู่ในคูเสมอ เปนประโยชน์แก่บ้านเมืองมาก"

**สถานที่ใกล้เคียง**
 อนุสาวรีย์ท้าวสุรนารี- ประตูเมืองนครราชสีมา

**อ้างอิง**
หมวดหมู่:โบราณสถานในจังหวัดนครราชสีมา
ควร์ท เวสเตอร์กอร์ด

ควร์ท เวสเตอร์กอร์ด (Kurt Westergaard; ชื่อเกิด Kurt Vestergaard; 13 กรกฎาคม ค.ศ. 1935 – 14 กรกฎาคม ค.ศ. 2021) เป็นนักเขียนการ์ตูนชาวเดนมาร์ก ใน ค.ศ. 2005 เขาวาดการ์ตูนศาสดามุฮัมมัดของศาสนาอิสลามที่ใส่ระเบิดข้างในผ้าโพกหัว ไว้ในการ์ตูนมุฮัมมัดของ Jyllands-Posten ซึ่งก่อให้เกิดความพยายามลอบสังหารและฆาตกรรมจากกลุ่ม Islamists ทั่วโลก ปัญหาทางการทูต และการจลาจลกับการโจมตีสถานทูตตะวันตกที่รัฐจัดขึ้นในประเทศมุสลิม ซึ่งมีผู้เสียชีวิตบางส่วน หลังการวาดการ์ตูน เวสเตอร์กอร์ดได้รับคำขู่ฆ่าจำนวนมากและเป็นเป้าหมายในการลอบสังหารหลายครั้ง ด้วยเหตุนี้ ทำให้เขาต้องได้รับความคุ้มครองจากตำรวจ

**ชีวิตช่วงต้น**
เวสเตอร์กอร์ดเกิดในวันที่ 13 กรกฎาคม ค.ศ. 1935 ในหมู่บ้าน Døstrup เทศบาล Mariagerfjord ในคาบสมุทรจัตแลนด์ เขาเติบโตในสภาพแวดล้อมครอบครัวคริสเตียนแบบอนุรักษ์นิยม (Inner Mission) โดยเข้าเรียนในโรงเรียนวันอาทิตย์ ในช่วงที่เรียนชั้นมัธยมในคริสต์ทศวรรษ 1950 เขาได้พบกับกลุ่ม cultural radicalism ซึ่งทำให้เขาถือเป็น "การเปิดเผย" และ "การหลุดพ้นจากการปราบปรามทางศาสนาในวัยเด็ก"

**เสียชีวิต**
หลังเจ็บป่วยเป็นเวลายาวนาน เวสเตอร์กอร์ดจึงเสียชีวิตขณะดำลังนอนที่โคเปนเฮเกนในวันที่ 14 กรกฎาคม ค.ศ. 2021 หลังวันเกิดครบรอบ 86 ปีเพียงวันเดียว 

**บันทึกความทรงจำ**
ใน ค.ศ. 2011 เวสเตอร์กอร์ดกับ John Lykkegaard ร่วมกันตีพิมพ์ Manden bag stregen บันทึกความทรงจำของเขาเอง

**ดูเพิ่ม**
การบุกยิงชาร์ลีแอบโด
*เทโอ ฟัน โคค (1957–2004) ผู้กำกับภาพยนตร์ชาวดัตช์
*ลาร์ส วิลก์ส
*Stéphane Charbonnier (ชาร์บ)
*นาญี อัลอะลี (1938–1987) นักเขียนการ์ตูนการเมืองชาวปาเลสไตน์

**อ้างอิง**
หมวดหมู่:นักเขียนการ์ตูนชาวเดนมาร์ก
หมวดหมู่:ผู้ที่เคยนับถือนิกายลูเทอแรน
หมวดหมู่:บุคคลที่มีส่วนเกี่ยวข้องกับข้อโต้แย้งการ์ตูนมุฮัมมัดของ Jyllands-Posten
หมวดหมู่:บุคคลจากออร์ฮูส
หมวดหมู่:บุคคลจากเทศบาล Tønder
หมวดหมู่:บุคคลใน Jyllands-Posten
หมวดหมู่:ศิษย์เก่าจากมหาวิทยาลัยโคเปนเฮเกน
โรซามันด์ ไพค์

โรซามันด์ แมรี เอลเลน ไพค์ (Rosamund Mary Ellen Pike; เกิดระหว่างเดือน มกราคม–กุมภาพันธ์ ค.ศ. 1979) เป็นนักแสดงชาวอังกฤษ เธอได้รับรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือภาพยนตร์ตลก จากเรื่อง ห่วง...แต่หวังฮุบ (2021) และ รางวัลไพรม์ไทม์เอมมี สาขานักแสดงนำหญิงยอดเยี่ยม ประเภทละครชุดทางโทรทัศน์ขนาดสั้น จากเรื่อง สเตท ออฟ เดอะ ยูเนียน (2019) รวมทั้งเคยได้รับการเสนอชื่อให้เข้าชิงรางวัลออสการ์ สาขานักแสดงนำหญิงยอดเยี่ยม และ รางวัลแบฟตา
ไพค์ เข้าสู่วงการบันเทิงจากการเป็นนักแสดงละครเวที โดยเธอมีผลงานการแสดงละครเวทีเรื่องแรกคือ โรเมโอและจูเลียต ที่โรงละครเยาวชนแห่งชาติ สหราชอาณาจักร ในปี ค.ศ. 1997 ซึ่งเธอรับบทเป็น "จูเลียต" จากนั้นเธอเริ่มมีผลงานการแสดงที่ออกอากาศทางโทรทัศน์ของประเทศอังกฤษอยู่หลายเรื่อง ก่อนที่เธอจะเริ่มมีชื่อเสียงจากบทสาวบอนด์ ใน 007 พยัคฆ์ร้ายท้ามรณะ (ค.ศ. 2002) ซึ่งเป็นผลงานภาพยนตร์เรื่องแรกของเธอ ตามมาด้วยการแสดงในบทสมทบในภาพยนตร์เช่น จอมคนแห่งโรเชสเตอร์ (ค.ศ. 2004), ดอกไม้ทรนงกับชายชาติผยอง, ดูม ล่าตายมนุษย์กลายพันธุ์ (ค.ศ. 2005), ค้นแผนฆ่า ล่าอัจฉริยะ (2007), ปริญญารักไม่มีวันเรียนจบ, คนอึดฝ่านรกโคลนนิ่ง (ค.ศ. 2009) และ พยัคฆ์ร้าย ศูนย์ ศูนย์ ก๊าก สายลับกลับมาป่วน (ค.ศ. 2011)
ในปี ค.ศ. 2012 เธอแสดงเป็นแอนดรอมิดาใน สงครามมหาเทพพิโรธ และแสดงนำคู่กับทอม ครูซใน แจ็ค รีชเชอร์ ยอดคนสืบระห่ำ ก่อนจะมาโด่งดังในระดับโลกจากบทบาทการแสดงนำในภาพยนตร์เรื่อง เล่นซ่อนหาย (ค.ศ. 2014) ที่ทำให้เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม, รางวัลลูกโลกทองคำ, รางวัลแบฟตา, รางวัลแซกอวอร์ดส์และรางวัลเอ็มทีวีมูวีแอนด์ทีวีอะวอดส์ โดยในปี 2018 เธอได้รับการเสนอชื่อเข้าชิงรางวัลลูกโลกทองคำเป็นครั้งที่สองจากภาพยนตร์ชีวประวัติเรื่อง ไพรเวท วอร์ (ค.ศ. 2018) จนกระทั่งในปี ค.ศ. 2021 เธอมาประสบความสำเร็จได้รับรางวัลลูกโลกทองคำ เป็นครั้งแรก จากการเข้าชิงถึง 3 ครั้ง จากเรื่อง ห่วง...แต่หวังฮุบ (ค.ศ. 2020) ทางเน็ตฟลิกซ์ นอกจากผลงานภาพยนตร์แล้วเธอยังเป็นผู้บรรยายในแอนิเมชันเรื่อง โลกใบใหญ่ของอาร์ชิบอลด์ (ค.ศ. 2019 – ปัจจุบัน)

**วัยเด็กและการศึกษา**
ไพค์ เกิดในปี ค.ศ. 1979 ที่แฮมเมอร์สมิธ เกรเทอร์ลอนดอน ประเทศอังกฤษ เป็นบุตรสาวคนเดียวของ จูเลียน ไพค์ และ แคโรไลน์ เฟรนด์ นักร้องเพลงโอเปร่า เธอจบการศึกษาด้านวรรณคดีอังกฤษ จากวิทยาลัยวาแดม, มหาวิทยาลัยอ๊อกซฟอร์ด ด้วยคะแนนเกียรตินิยมอันดับ 2

**อ้างอิง**
หมวดหมู่:บุคคลที่เกิดในปี พ.ศ. 2522
หมวดหมู่:ผู้ที่ได้รับรางวัลเอมมี
หมวดหมู่:นักแสดงภาพยนตร์หญิงชาวอังกฤษ
แอมเบอร์ มิดทันเดอร์

แอมเบอร์ มิดทันเดอร์ (Amber Midthunder; เกิด 26 เมษายน ค.ศ. 1997) เป็นนักแสดงหญิงชาวอเมริกัน และเป็นสมาชิกเผ่าซูจากเขตสงวนอินเดียนฟอร์ตเพ็ก เธอเป็นที่รู้จักจากบทบาทประจำในซีรีส์โทรทัศน์เรื่อง Legion และ Roswell, New Mexico ทั้งยังปรากฏในซีรีส์โทรทัศน์เรื่อง Longmire และ Banshee
แอมเบอร์ มิดทันเดอร์รับบท นารู จากภาพยนตร์เรื่อง โคแมนชีปะทะพรีเดเตอร์ (2022) ซึ่งเป็นภาคที่ห้าของภาพยนตร์แฟรนไชส์เรื่อง พรีเดเตอร์

**ประวัติ**
แอมเบอร์ มิดทันเดอร์ เป็นบุตรของเดวิด มิดทันเดอร์ (David Midthunder) นักแสดง และแอนเจลิก มิดทันเดอร์ (Angelique Midthunder) เป็นผู้คัดเลือกนักแสดงและสตันต์แมน แอมเบอร์สืบเชื้อสายพื้นเมืองอเมริกันโดยขึ้นทะเบียนเป็นสมาชิกของเผ่าซู (Sioux) ในเขตสงวนอินเดียนฟอร์ตเพ็ก นอกจากนี้เธอยังมีเชื้อสายไทยและจีนจากมารดา

**อ้างอิง**

**แหล่งข้อมูลอื่น**
 1690270
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงเด็กหญิงชาวอเมริกัน
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักแสดงหญิงชาวอเมริกันเชื้อสายจีน
หมวดหมู่:ชาวอเมริกันเชื้อสายจีน
หมวดหมู่:ชาวอเมริกันเชื้อสายไทย
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:บุคคลจากแซนตาเฟ (รัฐนิวเม็กซิโก)
แม่แบบ:เหตุการณ์ปัจจุบัน/2565 สิงหาคม 8

* การรุกรานยูเครนของรัสเซีย พ.ศ. 2565
** เพนตากอนประกาศว่าจะส่งความช่วยเหลือทางทหารเพิ่มเติม 1 พันล้านดอลลาร์แก่ยูเครน รวมถึงอาวุธยุทโธปกรณ์และระเบิดอีกนับหมื่น นับเป็นการช่วยเหลือประเทศที่ใหญ่ที่สุดนับตั้งแต่เริ่มการรุกราน  (เดอะวอชิงตันโพสต์)
** รัสเซียระงับการตรวจอาวุธนิวเคลียร์ตามสนธิสัญญาลดอาวุธเชิงยุทธศาสตร์ใหม่ เพื่อตอบสนองต่อข้อจำกัดการเดินทางที่กำหนดโดยสหรัฐและพันธมิตร  (รอยเตอร์ส)- ชาดและกลุ่มกบฏและฝ่ายค้านกว่า 30 กลุ่มลงนามในข้อตกลงสันติภาพในการเจรจาที่กรุงโดฮา ประเทศกาตาร์ อย่างไรก็ตาม แนวร่วมเพื่อการเปลี่ยนแปลงและความสามัคคี ซึ่งเป็นกลุ่มกบฏหลักในชาดปฏิเสธข้อตกลง โดยกล่าวว่าผู้เจรจาไม่รับฟังข้อเรียกร้อง รวมทั้งการปล่อยตัวนักโทษการเมือง  (รอยเตอร์ส)
}
ลีกเอิง ฤดูกาล 2022–23

ลีกเอิง ฤดูกาล 2022–23 (2022–23 Ligue 1) เป็นฤดูกาลที่ 85 นับตั้งแต่การก่อตั้งในฤดูกาล 1932–33 โดยเริ่มต้นฤดูกาลเมื่อวันที่ 5 สิงหาคม ค.ศ. 2022 และสิ้นสุดเมื่อวันที่ 4 มิถุนายน ค.ศ. 2023.
เนื่องจาก ฟุตบอลโลก 2022 จะเริ่มในวันที่ 21 พฤศจิกายน, รอบสุดท้ายก่อนพักเบรกจะจัดขึ้นในวันที่ 12–13 พฤศจิกายน. ลีกจะกลับมาแข่งขันกันต่ออีกครั้งในวันที่ 27 ธันวาคม. สี่สโมสรจะต้องตกชั้นสู่ ลีกเดอ เมื่อสิ้นสุดฤดูกาล เนื่องจากจำนวนสโมสรจะถูกปรับให้ลดลงเหลือ 18 สโมสร เริ่มตั้งแต่ฤดูกาล 2023–24. เป็นผลให้, ไม่มีการแข่งขันเพลย์ออฟเมื่อสิ้นสุดฤดูกาล.
ปารีแซ็ง-แฌร์แม็ง คือแชมป์เก่า.

**ทีม**
ทั้งหมดยี่สิบทีมจะเข้าร่วมในฤดูกาล 2022–23 ของลีกเอิง.

**การเปลี่ยนแปลง**
ตูลูซ (เลื่อนขั้นหลังจากห่างหายไปสองปี), อาฌักซิโอ (เลื่อนชั้นสู่ ลีกเอิง หลังจากห่างหายไปแปดปี), และอาเฌ โอแซร์ (เลื่อนขั้นหลังจากห่างหายไปสิบปี) เป็นทีมที่เลื่อนชั้นมาจาก ลีกเดอ ฤดูกาล 2021–22. บอร์โด (ตกชั้นหลังจากสามสิบปีในลีกสูงสุด), แม็ส (ตกชั้นหลังจากสามปีในลีกสูงสุด) และ แซ็งเตเตียน (ตกชั้นหลังจากสิบแปดปีในลีกสูงสุด) เป็นทีมที่ตกชั้นไปสู่ ลีกเดอ ฤดูกาล 2022–23.

**สนามและที่ตั้ง**

**บุคลากรและชุดแข่งขัน**

**การเปลี่ยนผู้จัดการทีม**

**ตารางคะแนน**

**ผลการแข่งขัน**

**สถิติประจำฤดูกาล**

**อันดับผู้ทำประตูสูงสุด**

**ผู้ผ่านบอลสูงสุด**

**คลีนชีตส์**

**แฮท-ทริคส์**
หมายเหตุ
4 ผู้เล่นที่ทำคนเดียว 4 ประตู

**ระเบียบวินัย**

**ผู้เล่น**
 ใบเหลืองมากที่สุด: 12
**FRA บ็องฌาแม็ง อ็องเดร (ลีล)- ใบแดงมากที่สุด: 3
**CIV เอ็มมานูเอล อักบาดู (แร็งส์)
**FRA เตฌี ซาวานิเอร์ (มงเปอลีเย)

**ทีม**
 ใบเหลืองมากที่สุด: 83
**ลีล- ใบแดงมากที่สุด: 9
**มงเปอลีเย- ใบเหลืองน้อยที่สุด: 42
**ลอรีย็อง- ใบแดงน้อยที่สุด: 1
**ลีล

**รางวัล**

**รางวัลประจำเดือน**

**ส่วนบุคคล**

**อ้างอิง**

**แหล่งข้อมูลอื่น**
หมวดหมู่:ฤดูกาลในลีกเอิง
หมวดหมู่:ฟุตบอลลีกยุโรปในฤดูกาล 2022–23
แม่แบบ:ตารางคะแนนลีกเอิง ฤดูกาล 2022–23

อ่านข้อมูลนี้ก่อนที่จะปรับปรุง: โปรดอย่าลืมปรับปรุงวันที่ (update)หลังการปรับปรุง: หน้าที่มีแม่แบบอาจไม่ได้รับการปรับปรุงในทันที เพื่อให้เกิดผลสามารถปรับปรุงด้วย WP:NULL ในหน้าบทความดังกล่าว
ฝรั่งเศส
หมวดหมู่:แม่แบบตารางคะแนนฟุตบอลฝรั่งเศส
ฟุตบอลฝรั่งเศสในฤดูกาล 2022–23
โมซูลวิลาเยต

โมซูลวิลาเยต (ولاية الموصل; Vilâyet-i Musul) เป็นเขตการปกครองระดับแรก (วิลาเยต) ของจักรวรรดิออตโตมัน สร้างขึ้นจากซันจักตอนเหนือของแบกแดดวิลาเยตใน ค.ศ. 1878.
มีรายงานในช่วงต้นคริสต์ศตวรรษที่ 20 ว่าวิลาเยตนี้มีพื้นที่ km2 ส่วนผลสำรวจเบื้องต้นของสำมะโนออตโตมันครั้งแรกใน ค.ศ. 1885 (ตีพิมพ์ใน ค.ศ. 1908) ระบุจำนวนประชากรที่ 300,280 คน ส่วนความถูกต้องของจำนวนประชากรจาก "โดยประมาณ" ถึง "เป็นเพียงการคาดคะเน" นั้น ขึ่นอยู่กับภูมิภาคที่ทางการรวบรวมข้อมูล
ในช่วงสงครามโลกครั้งที่หนึ่ง นครโมซูลกับพื้นที่ตอนใต้ถึงลิตเติลซาบถูกยกให้กับฝรั่งเศสตามข้อตกลงไซก์ส-พิโกใน ค.ศ. 1916 และหลังจาก Mosul Question จึงเปลี่ยนผ่านเป็นอิรักในอาณัติ

**เขตการปกครอง**
แผนที่แสดงเขตการปกครองของจักรวรรดิออตโตมันใน ฮ.ศ. 1317 (ค.ศ. 1899) ซึ่งรวมวิลาเยตและซันจักของโมซูล
ซันจักของวิลาเยต:
# โมซูลซันจัก (โมซูล)
# เคร์คืกซันจัก (คีร์คูก)
# ซูลัยมานียะฮ์ซันจัก (อัสซุลัยมานียะฮ์)

**ดูเพิ่ม**
 เคอร์ดิสถานอิรัก- ราชอาณาจักรเคอร์ดิสถาน

**อ้างอิง**

**แหล่งข้อมูลอื่น**
หมวดหมู่:วิลาเยตของจักรวรรดิออตโตมัน
หมวดหมู่:อิรักของออตโตมัน
แชฮ์เรโคร์ด

แชฮ์เรโคร์ด (شهركرد) เป็นเมืองหลักและเมืองใหญ่สุดของจังหวัดแชฮอร์แมฮอลและแบฆทียอรี ประเทศอิหร่าน โดยอยู่ห่างจากเอสแฟฮอน เมืองใหญ่อันดับสามของประเทศ 90 กิโลเมตร จากสำมะโน ค.ศ. 2006 แชฮ์เรโคร์ดมีประชากรประมาณ 148,464 คน ส่วนในเขตปริมณฑลมีประชากร 380,312 คน
นครนี้มีประชากรเป็นชาวเปอร์เซีย, ลูร์ส และเติร์ก

**ศัพทมูล**
แชฮ์เรโคร์ดน่าจะมีความหมายว่า "นครของเคิร์ด" ในสมัยโบราณ สถานที่นี้มีชื่อว่า เดฌโกร์ด" (دژگرد) โดย เดฌ (دژ) หมายถึง "ป้อมปราการ" และ โกร์ด (گرد) หมายถึง "วีรบุรุษ" หลังการพิชิตจักรวรรดิเปอร์เซียของมุสลิม สถานที่นี้จึงเปลี่ยนชื่อเป็น "เดฮ์โคร์ด" (دهكرد) โดย เดฌ ถูกตีความผิดเป็น เดฮ์ (ده) หมายถึง "หมู่บ้าน" และ โกร์ด กลายเป็น โคร์ด เนื่องจากอักษรอาหรับไม่มีอักษร "g" (گ) และ "zh" (ژ)

**ภาษา**
ผู้พูดภาษาในนครนี้:

**ภูมิอากาศ**

**เมืองพี่น้อง**
 Tajikistan ดูชานเบ ประเทศทาจิกิสถาน

**อ้างอิง**

**แหล่งข้อมูลอื่น**
 Official site of the Governorship- Shahr-e Kord (Zagros) University website date=2012-12-30
วัดปากน้ำแขมหนู

วัดปากน้ำแขมหนู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะกาดเง้า อำเภอท่าใหม่ จังหวัดจันทบุรี
วัดปากน้ำแขมหนูตั้งวัดเมื่อ พ.ศ. 2456 ได้รับบริจาคที่ดินจากนางอ้อย ไม่ทราบนามสกุล และต่อมามีคณะศรัทธาได้ถวายที่ดินเพิ่มอีกจำนวน 21 ไร่เศษ มีพระอธิการผลเป็นเจ้าอาวาสรูปแรก
อุโบสถหลังแรกเริ่มก่อสร้างและได้รับวิสุงคามสีมาเมื่อวันที่ 1 กุมภาพันธ์ พ.ศ. 2489 ต่อมาทางวัดได้ก่อสร้างต่อเติมอุโบสถครั้งที่ 2 เมื่อ พ.ศ. 2493 และได้ฉลองอุโบสถครั้งแรก เมื่อวันที่ 8–11 กุมภาพันธ์ พ.ศ. 2502 ในช่วงปี พ.ศ. 2532 อุโบสถหลังเก่ามีสภาพทรุดโทรมอันเนื่องจากพื้นที่วัดอยู่ติดกับทะเล ทำให้อุโบสถผุกร่อนลุกลามไปทั่วจนถึงหลังคา โดยช่วงหน้าฝนเกิดน้ำรั่ว จนไม่สามารถประกอบกิจสังฆกรรมของสงฆ์ได้ ภายหลังได้มีการสร้างอุโบสถหลังใหม่ มีการใช้กระเบื้องเซรามิกมาประดับลวดลายลงพื้นโบสถ์ด้วยสีน้ำเงิน ภายในอุโบสถ มีประตูโบสถ์ไม้ ทั้ง 4 บาน มีการแกะสลักภาพนูนต่ำ เกี่ยวกับพุทธประวัติ ด้านนอกบานประตูและหน้าต่าง มีการลงลายมุข ภาพเทพทวารบาล ส่วนพื้นผนังด้านในอุโบสถ มีการประดับภาพลงสีในพื้นเซรามิกเกี่ยวกับวรรณคดีชาดกและพระมหาชนก วัดได้รับพระราชทานวิสุงคามสีมาครั้งหลังเมื่อวันที่ 23 พฤศจิกายน พ.ศ. 2561

**อ้างอิง**
ปากน้ำแขมหนู
วัดโขมง

วัดโขมง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโขมง อำเภอท่าใหม่ จังหวัดจันทบุรี
ตามประวัติวัดระบุว่าวัดโขมงสร้างเมื่อ พ.ศ. 2330 โดยมีพระอาจารย์เริ่มเป็นผู้ริเริ่มสร้างวัดและผูกพัทธสีมาเมื่อ พ.ศ. 2500 ส่วนสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2397
อุโบสถแบบมหาอุดคือมีทางเข้าทางเดียว มีใบเสมาศิลปะรัตนโกสินทร์ตอนต้น นอกจากนั้นวัดยังมีศิลปวัตถุ ได้แก่ นาฬิกาแดดทำจากไม้กันเกราแผ่นเดียวเป็นรูปทรงคล้ายตุ๊กตา มีแขน 2 แขน คาดว่าสร้างพร้อมกับอุโบสถมหาอุด ติดตั้งอยู่บนยอดซุ้มเสมาทั้ง 8 ทิศ ปัจจุบันเหลืออยู่เพียงชิ้นเดียว เก๋งจีนโบราณซึ่งสันนิษฐานว่าสร้างหลังจากสร้างวัดไม่นาน น่าจะเก็บกระดูกของคนจีนซึ่งมีฐานะ แต่ประวัติการสร้างนั้นไม่แน่ชัด

**รายนามเจ้าอาวาส**
 เจ้าอธิการเริ่ม- พระอุปัจฉาย์แจง ติสฺสโร- พระอุปัจฉาย์เฝื่อน เตวิชฺโช- พระครูสังฆกิจจานุโยค (หอ วสนฺโน)- พระครูพิพัฒน์พลาธร (จำปา เตชพโล)

**อ้างอิง**
โขมง
วัดวังเย็น (จังหวัดฉะเชิงเทรา)

วัดวังเย็น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังเย็น อำเภอแปลงยาว จังหวัดฉะเชิงเทรา
บริเวณหมู่บ้านวังเย็นเป็นสถานที่พักทัพของพระเจ้าตากสิน เมื่อครั้งยกทัพไปตีเมืองจันทบุรี เพราะบริเวณนี้มีคลองส่งน้ำไหลผ่านพื้นที่เป็นป่าและมีความร่มเย็น จึงเรียกว่า บ้านวังเย็น ชาวบ้านได้ร่วมกันสร้างที่พักสงฆ์เมื่อประมาณ พ.ศ. 2420 ซึ่งตั้งอยู่ฝั่งตรงข้ามคลองกับที่ตั้งวัดวังเย็นปัจจุบันประมาณ 800 เมตร ทางทิศตะวันออกเฉียงใต้ ต่อมามีการตายโรคโรคระบาด มีผู้คนล้มตายเป็นจำนวนมาก  ต่อมาพระลี้ เมรสนัดได้นำพาญาติโยมย้ายจากที่เดิมมาตั้งวัดแห่งใหม่ในที่ตั้งปัจจุบัน สร้างเสนาสนะอย่างศาลาการเปรียญ กุฏิสงฆ์ และอุโบสถ ในปี พ.ศ. 2466 พระลี้ เมรสนัด ได้ลาสิกขา หลวงปู่มากได้เป็นเจ้าอาวาส 
ในสมัยหลวงพ่อจาม พันธมุตโต ท่านเป็นผู้นำพาญาติโยมปรับปรุงพัฒนาซื้อที่ขยายเขตวัดให้กว้างขวาง และให้ที่วัดสร้างโรงเรียนวัดวังเย็น และได้สร้างศาลาหลังใหม่แทนหลังเก่า พร้อมทั้งอุโบสถหลังใหม่แทนหลังเก่าที่ทรุดโทรม สร้างเมรุ กุฏิสงฆ์ ฯลฯ  อุโบสถหลังเก่าได้รับพระราชทานวิสุงคามสีมา เมื่อวันที่ 18 สิงหาคม พ.ศ. 2476 อุโบสถหลังใหม่ ได้รับพระราชทานวิสุงคามสีมา เมื่อวันที่ 14 ธันวาคม พ.ศ. 2538

**รายนามเจ้าอาวาส**
 พระอาจารย์ลี้ - หลวงปู่มาก- หลวงปู่ไพ่- หลวงปู่อ่อง- อาจารย์ฉุย- อาจารย์เกตุ- อาจารย์จ้อย- พระครูสันติธรรมาทร (หลวงพ่อจาม พันธมุตโต) พ.ศ. 2509–2540 - พระครูวีรปัญโญภาส พ.ศ. 2540–

**อ้างอิง**
วังเย็น
พระองค์ทองราชา

พระองค์ทองราชาหรือนักองค์นู (ព្រះបាទអង្គទងរាជា) พระมหากษัตริย์แห่งกัมพูชา ครองสิริราชสมบัติระหว่าง พ.ศ.2178-2182  
พระองค์ทองราชา เป็นพระโอรสองค์ที่ 2 ของพระไชยเชษฐาที่ 2 ขึ้นครองสิริราชสมบัติในปี พ.ศ.2174 โดยมีพระอุไทยพระปิตุลา (อา) เป็นผู้สำเร็จราชการแทนพระองค์มีพระยศเป็นพระมหาอุปโยราช
คณะเดินทางสำรวจชาวฮอลันดา เดินทางมาเยือนกัมพูชาเป็นครั้งแรกและเข้าเฝ้าพระองค์ทองราชา (นักองค์นู) พระมหากษัตริย์แห่งกัมพูชาในยุคนี้
เมื่อพระไชยเชษฐาที่ 2 พระราชบิดาทรงเสด็จทิวงคต พญาตูหรือพระศรีธรรมราชาที่ 2 เชษฐาของพระองค์จึงได้ขึ้นสืบราชสมบัติต่อมา โดยทรงสถาปนาพระเจ้าอาหรือพระอุไทย เป็นพระอุปโยราช ต่อมาพระศรีธรรมราชาที่ 2 และพระอุไทย เกิดผิดพระทัยกันเพราะพระศรีธรรมราชาที่ 2 เกิดต้องพระทัยนักองค์วาที ซึ่งทรงหมั้นหมายอยู่กับพระอุไทยอยู่ก่อนแล้วและทรงหมายที่จะเอานักองค์วาทีเข้าเป็นบาทบาจาริกา อย่างไรก็ตามในที่สุดนักองค์วาทีก็ได้ถวายตัวต่อพระอุไทยในปี พ.ศ.2173 แต่ทั้งสองก็แอบปฏิพัทธ์กันแบบลับๆ เหตุนี้ทำให้พระอุไทยเจ็บแค้นมาก จนถึงปี พ.ศ.2174 ขณะที่พระศรีธรรมราชาที่ 2 เสด็จพระราชดำเนินเยือนเมืองพระนครหลวงอดีตราชธานี พระอุไทยซึ่งมีใจเจ็บแค้นเป็นกำลังได้ว่าจ้างทหารรับจ้างชาวต่างชาติให้เข้าโจมตีขบวนเสด็จ พระศรีธรรมราชาที่ 2 ทรงเสด็จทิวงคตขณะหลบหนี พระอุไทยจึงทูลเชิญองค์ทองราชาพระราชโอรสองค์รองของพระไชยเชษฐาที่ 2 ให้ขึ้นครองราชสมบัติสืบต่อมา
ลุถึงปี พ.ศ.2183 พระองค์ทองราชาได้เสด็จทิวงคตอย่างลึกลับในเดือนมิถุนายน ขณะประทับอยู่ในพระราชมณเทียรในพระราชวังหลวงซึ่ง พระองค์จันท์ เป็นผู้ที่สมควรขึ้นสืบราชสมบัติแทนแต่พระอุไทยกลับใช้กำลังทหารบุกเข้าล้อมพระราชวังหลวงไว้และบังคับให้พระองค์จันท์มอบราชสมบัติให้พระปทุมราชาที่ 1 ซึ่งเป็นโอรสของพระอุไทยเอง

**อ้างอิง**

**ดูเพิ่ม**
 รายพระนามพระมหากษัตริย์กัมพูชา

**แหล่งข้อมูลอื่น**
 Chroniques Royales du Cambodge de 1594 à 1677. École française d'Extrême Orient. Paris 1981 2855395372- Achille Dauphin-Meunier  Histoire du Cambodge Presses universitaires de France, Paris 1968 Que sais-je ? n° 916.
หมวดหมู่:พระมหากษัตริย์กัมพูชา
พระปทุมราชาที่ 1

พระปทุมราชาที่ 1 (បទុមរាជា) พระมหากษัตริย์แห่งกัมพูชา ครองสิริราชสมบัติระหว่างปี พ.ศ. 2182-2184
พระปทุมราชาที่ 1 หรือนักองค์โนน หรือนนท์ เป็นพระโอรสองค์โตของพระมหาอุปโยราช (พระอุไทย) ประสูติแต่นักองค์วาทีพระราชธิดาในสมเด็จพระไชยเชษฐาที่ 2 เมื่อนักองค์นูหรือ พระองค์ทองราชา ทรงเสด็จทิวงคตอย่างกระทันหัน พระอุไทยมหาอุปโยราชผู้เป็นพระราชบิดาได้ทำการอภิเษกพระองค์ขึ้นเป็นกษัตริย์พระองค์ใหม่ ท่ามกลางความขัดแย้งและการวิพากษ์วิจารณ์ว่าการขึ้นครองราชสมบัติของพระองค์นั้นไม่สง่างาม เพราะผู้ที่สมควรได้สืบราชสมบัติคือ สมเด็จพระรามาธิบดี (เจ้าพระยาจันท์) พระราชโอรสอีกพระองค์ของพระไชยเชษฐาที่ 2 ผู้มีศักดิ์และสิทธิ์ตามพระราชประเพณี แต่อย่างไรก็ตามนับแต่พระไชยเชษฐาที่ 2 เสด็จทิวงคตอำนาจทางการเมืองในขณะนั้นตกอยู่ที่พระอุไทยมหาอุปโยราชทั้งสิ้นแม้พระธรรมราชาธิราชรามาธิบดีที่ 2และพระองค์ทองราชา ก็แทบมิได้มีอำนาจราชศักดิ์ใดๆ 
เมื่อพระองค์ทองราชาสวรรคตอย่างลึกลับในปี พ.ศ. 2182 ขณะประทับอยู่ในพระราชวังและเป็นการสวรรคตแบบผิดธรรมชาติ พระองค์จันท์ซึ่งเป็นพระอนุชาของพระองค์ทองราชาสมควรที่จะได้เป็นกษัตริย์องค์ต่อไป แต่พระอุไทยกลับใช้กำลังทหารบุกเข้าล้อมพระราชวังไว้ทั้งที่ยังไม่ได้จัดการพระบรมศพนักองค์นู ทั้งยังบังคับให้พระองค์จันท์มอบราชบัลลังก์ให้องค์โนนพระราชโอรสของพระองค์เองขึ้นสืบราชบัลลังก์เป็น พระปทุมราชาที่ 1 ทำให้พระองค์จันท์ไม่พอพระทัยเกิดเจ็บใจแค้น ต่อมาได้วางแผนลอบปลงพระชนม์พระมหาอุปโยราชโดยว่าจ้างทหารรับจ้างชาวจามและมาเลย์ลอบปลงพระชนม์พระอุไทยขณะประทับในพระราชวัง เมื่อวันที่ 5 มกราคม พ.ศ. 2184 ขณะเดียวกันกับพระปทุมราชาที่ 1 เสด็จออกไปล่าสัตว์เมื่อสังหารพระอุปโยราชสำเร็จแล้วพระองค์จันท์ใด้ตามไปกุมตัวพระปทุมราชาที่ 1 พร้อมทหารติดตามสำเร็จโทษที่ชายป่าเมืองอุดง และขึ้นครองราชย์เป็น สมเด็จพระรามาธิบดี (จันท์) แห่งกัมพูชา

**ดูเพิ่ม**
 รายพระนามพระมหากษัตริย์กัมพูชา

**อ้างอิง**
 Chroniques Royales du Cambodge de 1594 à 1677. École française d'Extrême Orient. Paris 1981 2855395372- Achille Dauphin-Meunier  Histoire du Cambodge Presses universitaires de France, Paris 1968 Que sais-je ? n° 916.
หมวดหมู่:พระมหากษัตริย์กัมพูชา
รวิทาส

รวิทาส หรือ ไรทาส เป็นกวีและสันตะในขบวนการภักติระหว่างศตวรรษที่ 15 ถึง 16 รวิทาสได้รับการเคารพในฐานะ คุรุ ในแถบอุตตรประเทศ, ราชสถาน, มหาราษฏระ, คุชราต, มัธยประเทศ, ปัญจาบ และหรยาณา รวิทาสมีหลักคำสอนที่สำคัญคือการยุติระบบชนชั้นวรรณะและหารแบ่งแยกเพศ ไปจนถึงการสนับสนุนความสามัคคีและการมุ่งสู่อิสระเสรีทางจิตวิญญาณของบุคคล
บทประพันธ์ของรวิทาสยังปรากฏอยู่ในคุรุครันถ์สาหิพ ซึ่งเป็นคัมภีร์สูงสุดของศาสนาซิกข์ คุรุรวิทาสเป็นเทวบุคคลสำคัญของลัทธิรวิทาสสิยาปันฐ์

**อ้างอิง**
หมวดหมู่:กวีชาวอินเดีย
หมวดหมู่:คุรุ
หมวดหมู่:นักปรัชญาชาวอินเดีย
วัดเชียงโฉม

วัดเชียงโฉม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช้างเผือก อำเภอเมืองเชียงใหม่ จังหวัดเชียงใหม่ มีเนื้อที่ประมาณ 7.32 ไร่ มีจุดเด่นคือเจดีย์ทรงปล่อง ซึ่งเป็นรูปแบบสถาปัตยกรรมที่สันนิษฐานว่าได้รับอิทธิพลส่วนหนึ่งมาจากเจดีย์ทรงจีน หรือที่เรียกว่า ถะ โดยยังพบเห็นในวัดเชียงใหม่จำนวน 3 แห่ง ได้แก่ เจดีย์วัดร่ำเปิง (ตโปทาราม) เจดีย์วัดพวกหงษ์ และเจดีย์วัดเชียงโฉม สันนิษฐานว่าสร้างขึ้นราวพุทธศตวรรษที่ 21 จากหลักฐานในศิลาจารึกวัดตะโปทารามเมื่อปี พ.ศ. 2035
วัดเชียงโฉม หรือ วัดเจดีย์ปล่อง ปรากฏหลักฐานการก่อสร้างราวพุทธศตวรรษที่ 21 สมัยพระเจ้าติโลกราชถึงพญาแก้ว เป็นศิลปะล้านนาระยะที่ 3 เมื่อ พ.ศ. 2083 ในสมัยพระนางจิรประภาเทวี พระองค์ได้บูรณะเจดีย์วัดเชียงโฉม แต่ภายหลังพม่าได้เข้ามาตีเมืองเชียงใหม่และปกครองเชียงใหม่อยู่ 200 ปี นอกจากนั้นในตำนานพื้นเมืองเชียงใหม่และตำนานสิบห้าราชวงศ์ระบุว่าในสมัยพญามังราย ได้กล่าวถึงว่ามีชุมชนนอกกำแพงเมืองอยู่ 3 แห่ง หนึ่งในนั้นคือเชียงโฉม ในสมัยพระเจ้ากาวิละ พระองค์ทรงฟื้นฟูเมืองเชียงใหม่ แต่วัดเชียงโฉมไม่ได้รับการบูรณะจึงอยู่ในสภาพวัดร้าง 
จนเมื่อ พ.ศ. 2547 วัดเชียงโฉมได้รับการบูรณะฟื้นฟู ให้เป็นวัดที่มีพระสงฆ์อยู่จำพรรษา ด้วยแรงผลักดันของชุมชน จึงได้ไปกราบเรียนพระเทพวรสิทธาจารย์ รองเจ้าคณะจังหวัด เชียงใหม่ เจ้าอาวาสวัดพระธาตุดอยสุเทพราชวรวิหาร เป็นประธานในการบูรณะฟื้นฟูพร้อมทั้งได้สร้างพระพุทธรูปเป็นพระประธานในวิหาร  

**อ้างอิง**

**แหล่งข้อมูลอื่น**
เชียงโฉม
หมวดหมู่:โบราณสถานในจังหวัดเชียงใหม่
หมวดหมู่:ภาพยนตร์แอนิเมชันเกาหลีใต้

เกาหลีใต้

หมวดหมู่:ภาพยนตร์เกาหลีใต้
หมวดหมู่:แอนิเมชันเกาหลีใต้
หมวดหมู่:การ์ตูนเกาหลีใต้
หมวดหมู่:ภาพยนตร์แอนิเมชันเกาหลี

เกาหลี
หมวดหมู่:ภาพยนตร์เกาหลี
หมวดหมู่:แอนิเมชันเกาหลี
หมวดหมู่:การ์ตูนเกาหลี
ฮูชัง อันซารี

ฮูชัง อันซารี (هوشنگ انصاری, Hushang Ansary) เป็นนักการเมืองชาวอเมริกันเชื้อสายอิหร่านที่เป็นอดีตนักการทูตและนักธุรกิจและเขาทำงานให้กับรัฐบาลอิหร่านมาเป็นเวลา 18 ปี และรัฐมนตรีกระทรวงเศรษฐการและเอกอัครราชทูตอิหร่านประจำสหรัฐอเมริกาในปี พ.ศ. 2510 ถึง พ.ศ. 2512 นอกจากนี้เขายังเป็นประธานบริษัททั้งในอิหร่านและสหรัฐอเมริกา

**ชีวประวัติ**
อันซารีเกิดเมื่อปี พ.ศ. 2470 ในแอฮ์วอซ ในจังหวัดฆูเซสถานเขาทำงานครั้งแรกเป็นนักหนังสือพิมพ์และช่างภาพนิตยสารในแอฮ์วอซ เตหะรานและอังกฤษก่อนที่จะย้ายไปอาศัยที่ญี่ปุ่นในปี พ.ศ. 2497 ซึ่งเขาได้พบกับแอบบอส แอรอม เอกอัครราชทูตอิหร่านประจำญี่ปุ่นซึ่งในไม่ช้าเขาก็เริ่มในความสนใจของพระเจ้าชาห์ โมฮัมหมัด เรซา ปาห์ลาวีซึ่งพระเจ้าชาห์เองก็ทรงให้อันซารีกลับไปประเทศอิหร่านและแต่งตั้งเขาเป็นผู้ดำรงตำแหน่งในหลายรัฐบาลในปี พ.ศ. 2504 ซึ่งตำแหน่งของอันซารีคือปลัดกระทรวงเศรษฐการ เอกอัครราชทูตในประเทศแถบแอฟริกาหลายแห่งรวมถึงปากีสถานและรัฐมนตรีกระทรวงข่าวสารและการท่องเที่ยว
อันซารีเป็นเอกอัครราชทูตอิหร่านประจำสหรัฐอเมริกาจนถึงปีพ.ศ. 2512 และหลังจากเขาก็ถูกเสนอชื่อให้เป็นรัฐมนตรีกระทรวงเศรษฐการซึ่งความสำเร็จของเขาในขณะที่เขาเป็นรัฐมนตรี ได้แก่การช่วยเหลือพระเจ้าชาห์ในการที่ทรงยืมเงินหลายล้านดอลลาร์เพื่อช่วยเหลือและช่วยเหลือประเทศอื่นๆ และการลงนามในข้อตกลงกับเฮนรี คิสซินเจอร์ เพื่อสร้างโรงไฟฟ้านิวเคลียร์แปดแห่งในอิหร่าน
ในประมาณพ.ศ. 2513 ซีไอเอถือว่าอันซารีเป็นหนึ่งในสิบเจ็ดคนของ "วงในตัวจริงของพระเจ้าชาห์" และอันซารีเป็นหนึ่งในสองตัวเลือกอันดับต้น ๆ ของพระเจ้าชาห์ในการสืบทอดตำแหน่งจากแอมีร์แอบบอส โฮเวย์ดา ในฐานะนายกรัฐมนตรีของประเทศอิหร่านแต่แล้วการสืบทอดครั้งนี้ก็ตกเป็นของแจมชีด ออมูซกอร์และในที่สุดอันซารีก็เป็นหัวหน้าด้านการก่อสร้างของพรรคแรสทอฆีซ ซึ่งต่อต้านฝ่ายความก้าวหน้าของออมูซกอร์
ในเดือนพฤศจิกายน พ.ศ. 2520 อันซารีเป็นผู้อำนวยการบริษัทน้ำมันแห่งชาติอิหร่านแต่ลาออกในอีกหนึ่งปีต่อมาและย้ายไปอยู่ที่สหรัฐอเมริกา โดยอ้างถึงเหตุปัญหาสุขภาพ

**แหล่งอ้างอิง**
หมวดหมู่:นักการเมืองอิหร่าน
หมวดหมู่:ชาวอเมริกันเชื้อสายอิหร่าน
หมวดหมู่:กลุ่มดนตรีจากซานฟรานซิสโก

หมวดหมู่:ซานฟรานซิสโก (รัฐแคลิฟอร์เนีย)
หมวดหมู่:กลุ่มดนตรีจากรัฐแคลิฟอร์เนีย
เกาะนาคาน้อย

เกาะนาคาน้อย เป็นส่วนหนึ่งของหมู่เกาะนาคาซึ่งประกอบไปด้วย 2 เกาะหลักคือ เกาะนาคาใหญ่และเกาะนาคาน้อย ตั้งอยู่ในพื้นที่ ตำบลป่าคลอก อำเภอถลาง จังหวัดภูเก็ต ตั้งอยู่ทางทิศตะวันออกเฉียงเหนือของเกาะภูเก็ต
เกาะนาคาน้อยมีรูปร่างยาวรี มีพื้นที่ส่วนใหญ่เป็นป่าเขาอุดมสมบูรณ์มีนกเงือกอยู่อาศัย รวมถึงมีการปลูกมะพร้าวหนาแน่น รอบ ๆ เกาะมีแนวปะการัง โดยบริเวณหน้าเกาะเป็นแนวหาดทรายขาวละเอียด
เกาะนาคาน้อยมีเนื้อที่ร้อยกว่าไร่ โดยส่วนหนึ่งกว่า 53 ไร่ เป็นของครอบครัวหิรัญพฤกษ์ ซึ่งครั้งหนึ่งเคยมีข้อพิพาทเรื่องที่ดินบนเกาะ แต่ว่าสุดท้ายแล้วศาลได้ตัดสินยกฟ้องเป็นอันยุติในเรื่องดังกล่าว ตามที่ระบุไว้ในเอกสารสิทธิ นส.3ก. ประกอบไปด้วยที่ดินหน้าหาด ไปจนถึงบ้านพักและสวนมะพร้าวหลังบ้าน ส่วนพื้นที่ที่เหลืออีกร้อยละ 60 ของเกาะเป็นป่าดิบชื้นที่สมบูรณ์ เป็นแหล่งที่อยู่อาศัยของนกเงือก แต่เดิมเป็นแหล่งทำฟาร์มหอยมุก ภายหลังได้เปิดให้นักท่องเที่ยวขึ้นเที่ยวชมเกาะ ชมฟาร์มหอยมุกแบบไปเช้า-เย็นกลับ

**อ้างอิง**

**แหล่งข้อมูลอื่น**
นาคาน้อย
นาคาน้อย
หมวดหมู่:อำเภอถลาง
หมวดหมู่:ปลาไขมันสูง

หน้านี้แสดงรายการปลาที่ถูกจัดประเภทเป็น "ปลาที่มีไขมันสูง" โดยหน่วยงานมาตรฐานทางอาหารอย่างน้อยหนึ่งแห่ง
หมวดหมู่:ปลาที่รับประทานได้
หมวดหมู่:ปลาที่รับประทานได้

หมวดหมู่นี้ประกอบด้วยบทความเกี่ยวกับปลาที่รับประทานได้ และมักทำประมงหรือเพาะเลี้ยงเป็นอาหาร
หมวดหมู่:สัตว์ที่รับประทานได้
นวนคร

บริษัท นวนคร จำกัด (มหาชน) เป็นบริษัทพัฒนาโครงการอสังหาริมทรัพย์และนิคมอุตสาหกรรม มีที่ตั้งโครงการจำนวน 2 แห่ง คือ เขตอุตสาหกรรมนวนคร ปทุมธานีและเขตอุตสาหกรรมนวนคร นครราชสีมา ดำเนินธุรกิจประกอบด้วย 4 ธุรกิจหลัก อันได้แก่การพัฒนาที่ดินและสิ่งปลูกสร้าง การลงทุนทางด้านสาธารณูปโภค การลงทุนทางด้านการบริการ และการลงทุนทางด้านพลังงาน
บริษัท นวนคร จำกัด ก่อตั้งเมื่อวันที่ 26 มีนาคม พ.ศ. 2514 โดยดำเนินธุรกิจพัฒนาอสังหาริมทรัพย์พื้นที่นิคมอุตสาหกรรมนวนคร บนถนนพหลโยธิน อำเภอคลองหลวง จังหวัดปทุมธานี ด้วยเนื้อที่เริ่มต้น 5,000 ไร่ ต่อมา พ.ศ. 2534 บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) ได้เข้ามาถือหุ้นร้อยละ 53.35 ต่อมาบริษัทได้จดทะเบียนแปรสภาพเป็นบริษัทมหาชน เมื่อวันที่ 31 ตุลาคม พ.ศ. 2545 ในปี พ.ศ. 2547 บริษัทได้เปิดทำการซื้อขายในตลาดหลักทรัพย์แห่งประเทศไทย

**บริษัทย่อย บริษัทร่วม บริษัทร่วมค้าและบริษัทที่เกี่ยวข้อง**
บริษัทย่อย- บริษัท อาร์อีเอ็น โคราชเอ็นเนอร์ยี่ จำกัด (REN)- บริษัท ๙ สมาร์ท เรสซิเดนซ์ จำกัด- บริษัท ๙ สมาร์ท ดีเวลลอปเมนท์ จำกัด- บริษัท ๙ เฟรชมาร์เก็ตเพลส จำกัด- บริษัท ๙ โฮเทล แอนด์เซอร์วิส จำกัด
บริษัทร่วม/บริษัทร่วมค้า- บริษัท ไทธนันต์ จำกัด- บริษัท ผลิตไฟฟ้า นวนคร จำกัด (NNEG)- บริษัท อาร์อีเอ็น โคราชเอ็นเนอร์ยี่ จำกัด- บริษัท รักษาความปลอดภัย นวนคร อินเตอร์เนชั่นแนลการ์ดดิ้ง จำกัด (เดิม บริษัท นวนคร อินเตอร์เนชั่นแนลการ์ด จำกัด)- บริษัท ซูมิโชโกลบอลโลจิสติคส์ (ประเทศไทย) จำกัด (เดิม บริษัท นวนคร ดิสตริบิวชั่น เซ็นเตอร์ จำกัด)

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2514
หมวดหมู่:ธุรกิจพัฒนาอสังหาริมทรัพย์
หมวดหมู่:บริษัทในจังหวัดปทุมธานี
หมวดหมู่:CS1 แหล่งที่มาภาษาเยอรมันสูง (สวิส) (de-ch)

นี่คือหมวดหมู่ติดตามสำหรับ CS1 citations ที่ใช้พารามิเตอร์ de-ch เพื่อระบุแหล่งที่มาในภาษาเยอรมันสูง (สวิส) ควรเพิ่มหน้าในหมวดหมู่นี้โดยแม่แบบสำหรับ CS1 และ มอดูล:Citation/CS1 เท่านั้น

**ดูเพิ่ม**
 :หมวดหมู่:บทความที่มีข้อความภาษาเยอรมันสูง (สวิส)- :หมวดหมู่:บทความที่มีแหล่งที่มาภาษาเยอรมันสูง (สวิส) (de-ch)
de-ch
ฝีมะม่วง

กาฬโรค
ฝีมะม่วง (bubo; จากภาษากรีก βουβών, boubṓn, 'ขาหนีบ') เป็นอะดีไนติสหรือการอักเสบของต่อมน้ำเหลืองประเภทหนึ่ง ถือเป็นตัวอย่างหนึ่งของลิมฟาดีโนพาธีชนิดรีแอกทีฟ (reactive lympadenopathy)
ฝีมะม่วงเป็นอาการหนึ่งของกาฬโรคและปรากฏในลักษณะการบวมที่ปวดในบริเวณสะโพก, คอ, ขาหนีบ และรักแร้ นอกจากนี้ ฝีมะม่วงยังอาจเป็นอาการหนึ่งของการติดเชื้อแบคทีเรีย Yersinia pestis ที่ติดต่อจากการถูกหมัดกัด เชื้อจะแพร่ผ่านเลือดไปสู่ระบบน้ำเหลืองและแบ่งตัวในต่อมน้ำเหลือง เป็นผลให้เกิดฝีมะม่วง ฝีมะม่วงจากกาฬโรคอาจตาย , ส่งผลให้เนื้อเยื่อโดยรอบตาย หรืออาจแตกและปล่อยหนองออกมา  การติดเชื้อสามารถแพร่กระจายจากฝีมะม่วงไปรอบร่างกาย ส่งผลให้เกิดโรคในรูปอื่น เช่น นูโมนิกพลาก

**อ้างอิง**
หมวดหมู่:โรคผิวหนัง
สุสานจีนบาบ๋า

สุสานจีนบาบ๋า (ตัวเต็ม: 福山亭 อ่านในภาษาฮกเกี้ยนว่า "ฮกซันเต็ง") เป็นสุสานสาธารณะของชาวจีนบาบ๋า ซึ่งเป็นกลุ่มชาวจีนฮกเกี้ยนที่มาจากประเทศสิงคโปร์ และถือเป็น 1 ใน 3 สุสานสาธารณะจีนในกลุ่มย่านแยกเดโช ถนนสีลมที่ยังหลงเหลืออยู่ ประกอบด้วยสุสานจีนบาบ๋า  สุสานฮกเกี้ยน และสุสานและฌาปนสถานสมาคมจีนแคะ ตั้งอยู่ติดต่อกับถนนสีลม แขวงสีลม เขตบางรัก กรุงเทพมหานคร มีพื้นที่ประมาณ 5.77 ไร่ ก่อตั้งขึ้นในปี พ.ศ. 2450 
ในบรรดาสุสานสาธารณะจีนทั้งหมดในย่านแยกเดโชถนนสีลม สุสานจีนบาบ๋าเป็นสุสานที่มีขนาดใหญ่ที่สุด เป็นสุสานจีนเพียงแห่งเดียวที่ติดถนนสีลม และไม่ได้อยู่ภายใต้การดูแลรักษาโดยสมาคมจีน แต่อยู่ภายใต้ระบบกฎหมายทรัสต์ที่เรียกว่า ทรัสต์สุสานจีนบาบ๋า โดยทรัสต์ดังกล่าวเกิดขึ้นจากการรวมตัวของกลุ่มชาวจีนบาบ๋าในกรุงเทพมหานครเพื่อรวบรวมเงินและก่อตั้งเป็นสุสานจีนขึ้น และแต่งตั้งให้มีทรัสตี (trustee) ทำหน้าที่ดูแลรักษาพื้นที่ แม้กลุ่มชาวจีนบาบ๋าจะเป็นกลุ่มชาวจีนที่มีจำนวนน้อย แต่ก็ได้มีการรวมตัวกันจัดตั้งองค์กรในชื่อสโมสรจีนบาบ๋า (Strait Born Chinese Association, SBCA) ขึ้นในปี พ.ศ. 2458 มีจุดประสงค์หลักคือการช่วยเหลือเกื้อกูลด้านการเงินและค่าจัดการศพ ก่อนจะถูกยุบไปในช่วงเวลาต่อมา
ปัจจุบันสุสานจีนบาบ๋ามีหลุมฝังศพภายในประมาณ 200 หลุม หลุมสุดท้ายที่ฝังในสุสานระบุปี พ.ศ. 2504 ส่วนใหญ่มีสภาพที่ทรุดโทรมและถูกทิ้งร้าง เนื่องจากมีการถมพื้นที่และเทพื้นคอนกรีตโดยรอบหลุมฝังศพเพื่อเป็นที่จอดรถยนต์ ทำให้หลุมฝังศพส่วนใหญ่จมดิน เช่นเดียวกับสุสานจีนอีก 2 แห่ง ในกลุ่มสุสานแยกเดโช ถนนสีลม ที่มีการเปิดพื้นที่ให้เป็นที่จอดรถยนต์ทำให้พบว่าในช่วงวันธรรมดามีการจอดรถยนต์เต็มพื้นที่

**ระเบียงภาพ**
ไฟล์:Straits-born Chinese cemetery (I).jpg|หลุมฝังศพบริเวณด้านหน้าสุสานจีน
ไฟล์:Straits-born Chinese cemetery (II).jpg|หลุมฝังศพที่ถูกทิ้งร้างภายใน

**อ้างอิง**

**แหล่งข้อมูลอื่น**
หมวดหมู่:ศาสนสถานในเขตบางรัก
หมวดหมู่:สุสานในประเทศไทย
หมวดหมู่:สีลม
ชู ฮย็อน-ย็อง

ชู ฮย็อน-ย็อง (주현영; เกิด 14 มกราคม ค.ศ. 1996) เป็นนักแสดงชาวเกาหลีใต้ ซึ่งเป็นที่รู้จักจากการเป็นนักแสดงหลักของรายการโทรทัศน์ประเภท สุขนาฏกรรม-ปกิณกะบันเทิง (comedy-variety show) แซเทอร์เดย์ไนต์ไลฟ์ โคเรีย รีบูต (Saturday Night Live Korea Reboot; ค.ศ. 2021–2022) และเป็นที่รู้จักจากบทบาท ดง กือ-รามี ใน อูยองอู ทนายอัจฉริยะ (Extraordinary Attorney Woo; ค.ศ. 2022) 

**ผลงานการแสดง**

**ภาพยนตร์**

**ละครชุดที่ออกอากาศทางโทรทัศน์**

**ละครชุดออนไลน์**

**รายการโทรทัศน์ออนไลน์**

**รางวัล และการเสนอชื่อเข้าชิง**

**อ้างอิง**

**แหล่งข้อมูลอื่น**
 Joo_Hyun-young- 13733809
หมวดหมู่:นักแสดงหญิงชาวเกาหลีใต้ในศตวรรษที่ 21
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
แม่แบบ:เหตุการณ์ปัจจุบัน/2565 สิงหาคม 9

* การรุกรานยูเครนของรัสเซีย พ.ศ. 2565
** มีรายงานการระเบิดครั้งใหญ่หลังจากกองทัพยูเครนใช้เครื่องยิงขีปนาวุธไฮมาส โจมตีฐานทัพอากาศโนโวเฟโดริฟกา ซึ่งตั้งอยู่ทางตะวันตกของไครเมีย มีรายงานการระเบิดทั้งหมดอย่างน้อยสิบสองครั้ง เจ้าหน้าที่รัสเซียระบุว่ามีผู้ได้รับบาดเจ็บอย่างน้อย 5 ราย  (The Kyiv post)  (รอยเตอร์ส)- การระบาดทั่วของโควิด-19
** หมู่เกาะมาร์แชลล์ยืนยันกรณีการแพร่ระบาดในชุมชนครั้งแรกของโควิด-19 ซึ่งทำให้สถานะปลอดโควิดของประเทศสิ้นสุดลง หลังพบผู้ติดเชื้อ 6 รายในมาจูโร รัฐบาลได้เลื่อนการเริ่มปีการศึกษาออกไป และระงับเที่ยวบินและการเดินทางทางเรือไปยังเกาะที่อยู่นอกประเทศ  (Radio New Zealand Pacific)- มีผู้เสียชีวิต 9 รายจากเหตุฝนตกหนักเป็นประวัติการณ์ ทำให้เกิดน้ำท่วมในกรุงโซล ประเทศเกาหลีใต้  (เอพี)- นักผจญเพลิงในคิวบาเริ่มควบคุมเพลิงจากเหตุเพลิงไหม้ที่คลังน้ำมันในเมืองมาตันซัส หลังจากเพลิงไหม้ควบคุมไม่ได้เป็นเวลาห้าวันติดต่อกัน ทำลายสถานที่จัดเก็บเชื้อเพลิงหลักของประเทศถึง 40 เปอร์เซนต์ และทำให้ไฟดับเป็นวงกว้าง  (รอยเตอร์ส)  (เดลินิวส์)- บริษัททรานส์เนฟต์ ของรัสเซียกล่าวว่ายูเครนได้ระงับการไหลของน้ำมันของรัสเซียผ่านท่อส่งดรุจบาไปยังสาธารณรัฐเช็ก ฮังการี และสโลวาเกีย หลังจากที่ไม่สามารถจ่ายค่าธรรมเนียมการขนส่งให้กับอูคาทรานส์นัฟตา ผู้ดำเนินการท่อส่งของยูเครน บริษัทไปป์ไลน์ของสาธารณรัฐเช็กกล่าวว่าคาดว่าอุปกรณ์ที่ผ่านไปป์ไลน์จะเริ่มต้นใหม่ภายในไม่กี่วัน  (รอยเตอร์ส)  (อัลญะซีเราะฮ์)- รัสเซียห้ามการนำเข้าสินค้าเกษตรจากมอลโดวา เริ่มตั้งแต่วันที่ 15 สิงหาคม เนื่องจาก "ตรวจพบวัตถุกักกันอันตรายซ้ำแล้วซ้ำเล่าในผลิตภัณฑ์มอลโดวาที่เข้าสู่รัสเซีย"  (รอยเตอร์ส)- การแข่งขันหมากรุกสากลโอลิมเปียดครั้งที่ 44 ที่เมืองเจนไน รัฐทมิฬนาฑู ประเทศอินเดีย ปิดฉากลง โดย โนดีร์เบค อับดูซัตโตรอฟ นักหมากรุกสากลแกรนด์มาสเตอร์ชาวอุซเบกิสถานชนะการแข่งขันโอเพ่น  (The Indian Express)
}
ปรัตยังคิรา

ปรัตยังคิรา (प्रत्यङ्गिरा, Pratyaṅgirā) คำไวพจน์เรียกอีกนามว่า อาถรรพณะ ภัทรกาลี, นรสิงหิ, สิงหมุกขี และ นิกุมภา เป็นเจ้าแม่ในศาสนาฮินดูที่เกี่ยวข้องอย่างยิ่งกับนิกายศักติ พระนางถูกกล่าวถึงในฐานะพลังเป็นพละกำลังอำนาจและชายาของพระนรสิงห์ ตามคัมภีร์ตรีปุระรักษยะ พระนางคือพละกำลังอำนาจและเป็นภาคโกรธดุร้ายของพระแม่ตริปุรสุนทรี สำหรับในพระเวท, นางคือภาคหนึ่งของอาถรรพณะ ภัทรกาลี, เทวีแห่งอาถรรพ์เวท และ เวทมนตร์กลพระคาถาทั้งหลายพระนางเป็นหนึ่งในกลุ่มคณะเทวีสัปตมาตฤกาเทพมารดร

**ในมหากาพย์ฮินดู**
เจ้าแม่ปรัตยังคิรา มีบทบาทสำคัญอย่างยิ่งอันถูกกล่าวถึงในมหากาพย์ฮินดูรามายณะ อินทรชิต ซึ่งประกอบพิธี "นิกุมภิลายัญ" (พิธีการสักการะบูชาบวงสรวงสังเวยพลีกรรมอุทิศถวายแด่ จ้าวแม่นิกุมภิลา อันเป็นคำไวพจน์เรียกอีกนามของเจ้าแม่ปรัทยังกีร่า) ในขณะที่พระรามและทหารยุทธโยธาของพระองค์กำลังทำการรบรณรงค์สงครามอยู่ในสนามรบนครลังกา หนุมานได้มาทำลายพิธีกรรมนี้ของอินทรชิต ด้วยเหตุที่ว่าหากอินทรชิตประกอบพิธีสำเร็จครบถ้วนตามตำราขนบประเพณีจะกลายเป็นอมตะและไม่มีผู้ใดหยุดยั้งเขาไว้ได้ และโดยทั่วไปพระนางถือว่าเป็นกุลเทวดา (เทพบรรพชน) ผู้รักษาตระกูลของทศกัณฐ์และนครลงกา
ส่วนในรามเกียรติ์และโขนของไทยและเรียมเกร์ละโคนโขลของกัมพูชา ปรากฏนามของพระนางในนามของ กุมภนิยา อันเป็นพิธีกรรมบูชายัญของอินทรชิต แต่ไม่ปรากฏบทบาทของพระนางเช่นรามายณะต้นฉบับ แต่ยกบทบาทของเทพเจ้าฮินดูที่อินทรชิตทำพิธีการสักการะบูชายัญให้แก่ท้าวมหาพรหมธาดา อันเป็นมเหศักดิ์เทวราชแทน

**ดูเพิ่ม**
 มาตฤกา- นวทุรคา- มหาวิทยา

**อ้างอิง**

**แหล่งข้อมูลอื่น**
 ปรัตยังกิรา
หมวดหมู่:เทวีในศาสนาฮินดู
วัดถ้ำอภัยดำรงธรรม

วัดถ้ำอภัยดำรงธรรม หรือ วัดถ้ำพวง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลปทุมวาปี อำเภอส่องดาว จังหวัดสกลนคร  ตั้งอยู่ในเขตพื้นที่รอยต่อ 3 จังหวัด คือ จังหวัดสกลนคร จังหวัดอุดรธานี และจังหวัดกาฬสินธุ์ บนเทือกเขาภูพานซึ่งเชื่อมต่อจากจังหวัดสกลนครที่มีนามตามชาวบ้านท้องถิ่นเรียกว่า ภูผาเหล็ก คงความหมายที่ว่าบริเวณพื้นที่ถ้ำพวงนั้นมีแร่เหล็กเป็นจำนวนมาก หากนำแม่เหล็กวางลงบนพื้นดิน จะมีหินเล็ก ๆ ติดขึ้นมาเป็นพวง 
เมื่อ พ.ศ. 2504 พระอาจารย์วัน อุตฺตโม ได้เริ่มก่อตั้งวัดถ้ำอภัยดำรงธรรมและจำพรรษาอยู่ ณ วัดแห่งนี้ จนมีพระภิกษุสามเณรเพิ่มจำนวนมากขึ้นเรื่อย ๆ ในปี พ.ศ. 2514 ท่านพระอาจารย์วัน อุตฺตโม ได้นำคณะศิษยานุศิษย์ร่วมกันสร้างถนนขึ้นสู่ยอดเขาภูผาเหล็กซึ่งมีถ้ำอีกแห่งหนึ่งมีชื่อว่า ถ้ำพวง และยังสร้าสร้างวัดถ้ำพวง (เป็นส่วนหนึ่งของวัดถ้ำอภัยดำรงธรรม) จากนั้นได้สร้างอาคารเสนาสนะ รวมถึงสร้างพระพุทธรูปปางนาคปรกหน้าตักกว้าง 5 เมตร ไว้ ณ ถ้ำพวง นามว่า พระมงคลมุจลินท์ พร้อมทั้งสร้างวิหารครอบองค์พระพุทธรูปในเวลาต่อมา วัดยังมีพิพิธภัณฑ์อัฐบริขารพระอาจารย์วัน อุตตโม เป็นอาคารรูปทรงจัตุรมุข 2 ชั้น ประดับประดาด้วยหินอ่อนทั้งหลัง ชั้นล่างตกแต่งเป็นห้องแสดงภาพวาดเกี่ยวกับประวัติของพระอาจารย์ตั้งแต่เกิด ส่วนภายในชั้นบนมีรูปปั้นของท่านในท่านั่งขัดสมาธิ และมีสังเวชนียสถาน
วัดถ้ำอภัยดำรงธรรมตั้งวัดเมื่อวันที่ 22 กุมภาพันธ์ พ.ศ. 2528 ได้รับพระราชทานวิสุงคามสีมาเมื่อวันที่ 26 พฤศจิกายน พ.ศ. 2534

**อ้างอิง**
ถ้ำอภัยดำรงธรรม
ถ้ำอภัยดำรงธรรม
หมวดหมู่:อำเภอส่องดาว
วัดเกาะเนียง

วัดเกาะเนียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลควนโพธิ์ อำเภอเมืองสตูล จังหวัดสตูล มีที่ดินตั้งวัดเนื้อที่ 11 ไร่ 2 งาน น.ส. 3 เลขที่ 132 
วัดเกาะเนียงเริ่มสร้างขึ้นโดยชาวบ้านรวบรวมเงินกันซื้อที่ดินของนายนำ เพ็ชรมาศ เมื่อ พ.ศ. 2509 สร้างเป็นที่พักสงฆ์ให้พระเกลื่อน จนทโชโต จำพรรษา ต่อมานายพัว รามสนะ ได้ดำเนินการสร้างและตั้งวัดขึ้น จนได้รับอนุญาตให้สร้างวัดเมื่อวันที่ 19 พฤศจิกายน พ.ศ. 2519 และกระทรวงศึกษาธิการได้ประกาศตั้งเป็นวัด เมื่อวันที่ 11 พฤศจิกายน พ.ศ. 2520 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529
อาคารเสนาสนะที่สำคัญ ได้แก่ ศาลาการเปรียญ กว้าง 8 เมตร ยาว 14 เมตร สร้างเมื่อ พ.ศ. 2515 โครงสร้างไม้ พื้นคอนกรีต กุฎิสงฆ์จำนวน 7 หลัง โครงสร้างเป็นอาคารไม้ 6 หลัง ครึ่งตึกครึ่งไม้ 1 หลัง  หอสวดมนต์ กว้าง 9 เมตร ยาว 14 เมตร ศาลาพักผ่อน 1 หลัง หอฉัน กว้าง 10 เมตร ยาว 15 เมตร สร้างเมื่อ พ.ศ. 2512 โครงสร้างไม้ พื้นคอนกรีต

**อ้างอิง**
เกาะเนียง
วัดคงคาวดี (จังหวัดสงขลา)

วัดคงคาวดี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรัตภูมิ อำเภอควนเนียง จังหวัดสงขลา ปัจจุบันมีพระครูวิมลสิริสุนทร เป็นเจ้าอาวาส
วัดคงคาวดีเดิมเรียกว่า วัดปากบางภูมี ตามชื่อเดิมของหมู่บ้าน บ้างเรียกว่า วัดหลวงพ่อสงค์ ตั้งวัดเมื่อ พ.ศ. 2440 ได้รับพระราชทานวิสุงคามสีมาเมื่อ พ.ศ. 2455
ศาลาการเปรียญรวมถึงที่อุโบสถของวัดคงคาวดีมีภาพจิตรกรรมฝาผนังซึ่งวาดโดยครูจูหลิง ปงกันมูลกับครูและเพื่อนนิสิตรวม 7 คนเมื่อ พ.ศ. 2545 ในช่วงก่อนที่ครูจูหลิงจะสอบบรรจุเป็นครูศิลปะในจังหวัดนราธิวาสได้ โดยเขียนไว้บนผนังด้านในบริเวณเหนือหน้าต่างทั้งสี่ด้าน และมีกุฏิดิน 
วัดมีเกจิอาจารย์ที่มีชื่อเสียงคือหลวงปู่สงค์ ศรีสุวรรณโณ มีชื่อเสียงในด้านคงกระพันชาตรีและเมตตามหานิยม ท่านได้สร้างถนน และโรงเรียนภายในวัดคงคาวดี

**อ้างอิง**
คงคาวดี
หมวดหมู่:อำเภอควนเนียง
ราชวงศ์กอญัร

ราชวงศ์กอญัร (Qajar dynasty; دودمان قاجار Dudmân-e Qâjâr, Qacarlar قاجارلار)Also romanized as Ghajar, Kadjar, Qachar etc.) เป็นราชวงศ์อิหร่าน ที่มีเชื้อสายเติร์ก โดยเฉพาะอย่างยิ่งจากเผ่ากอญัร และได้ปกครองอิหร่านตั้งแต่ปี 1789 ถึง 1925 วงศ์กอญัรควบคุมอิหร่านได้หลังโค่นล้มชาห์ราชวงศ์แซนด์ (Zand) และราชวงศ์อัฟชาริด (Afsharid)

**เชิงอรรถ**

**อ้างอิง**
หมวดหมู่:ราชวงศ์อิหร่าน
หมวดหมู่:ก่อตั้งในปี พ.ศ. 2332
หมวดหมู่:สิ้นสุดในปี พ.ศ. 2468
ศุกร์ทมิฬ

ศุกร์ทมิฬ (Jom'e-ye Siyāh, Black Friday) เป็นชื่อของเหตุการณ์ในวันที่ 8 กันยายน ค.ศ. 1978 (พ.ศ. 2521) (17 แชฮ์รีแวร์ 1357 ตามปฏิทินของอิหร่าน) ในประเทศอิหร่าน ซึ่งประชาชน 64 คนหรือไม่น้อยกว่าร้อย ถูกฆ่าและถูกสังหารอย่างโหดร้ายทารุณและมีผู้บาดเจ็บกว่า 205 คนโดยทหารของกองทัพรัฐบาลอิหร่าน (Imperial Iranian Army) ในจัตุรัสจาเลห์ (Text=) ในกรุงเตหะราน ซึ่งตามข้อมูลนักประวัติศาสตร์ทางทหารสเปนเซอร์ ซี. ทักเกอร์ซึ่งมีกล่าวว่าประชาชน 64 คนถูกสังหารอย่างโหดเหี้ยมซึ่งมีผู้ประท้วง 64 คนและเจ้าหน้าความมั่นคง 30 คนถูกสังหารเช่นกันการเสียชีวิตของประชาชนถูกอธิบายว่าเป็นเหตุการณ์สำคัญของการปฏิวัติอิสลามที่ยุติความหวังและการประนีประนอมใดๆ ทั้งสิ้นของระบอบการปกครองของพระเจ้าชาห์ โมฮัมหมัด เรซา ปาห์ลาวี

**แหล่งอ้างอิง**
หมวดหมู่:การประท้วงในประเทศอิหร่าน
หมวดหมู่:การประท้วงใน พ.ศ. 2521
หมวดหมู่:การสังหารหมู่ที่ก่อการโดยอิหร่าน
หมวดหมู่:การปฏิวัติอิหร่าน
ขุยซิง

ขุยซิง  (p=kuí xīng) ตามภาษาจีนกลาง หรือ ฆวยแช้เอี้ย (魁星爺) ในภาษาจีนจีนแต้จิ๋ว  หรือ ข๊วยต้าวแช้กุ้น (魁斗星君) ในภาษาจีนฮกเกี่ยนเป็นเทวบุรุษในศาสนาเต๋าและศาสนาชาวบ้านจีนและเป็นเทพเจ้าแห่งดาวไถสี่ดวงตามคติโหราศาสตร์จีนและเป็นผู้เทพเจ้าอุปถัมป์รักษาการเรียน บัณฑิต จอหงวน พระองค์ได้รับการสักการะบูชาควบคู่กับเจ้าพ่อบุ่นเชียงในฐานะเทวราชแห่งการศึกษาและความรู้  พระองค์เป็นเป็นหนึ่งในปัญจเทพบดีแห่งวรรณกรรมจีน
ไฟล์:Quanshan_Tudi_Gong_Gong_-_statues_-_DSCF8317.JPG|thumb|กิมซิ้นศิลปะแบบประเพณีจีนสมัยปัจจุบันของเจ้าพ่อบุ่นเชียง (ซ้าย) และเทพบดีขุยซิง (ขวา) ณ ศาลเจ้าโถ่วตีกงนครเฉวียนโจว (泉山土地公宫) มณฑลฮกเกี้ยน ประเทศจีน

**ดูเพิ่ม**
 รายพระนามเทวดาจีน- รายพระนามเทวดาที่ได้รับการสถาปนาในห้องสิน- เทพเจ้าในห้องสิน- เจ้าแม่พระจันทร์- พระแม่หนี่วา- พระพายจีน- พระมณีเมขลาจีน- หลุยจินจู้ (รามสูรจีน)- เทพเจ้าและผู้เศษของจีน- พระพิรุณเทวี

**อ้างอิง**
หมวดหมู่:การศึกษา
หมวดหมู่:วรรณกรรมจีน
หมวดหมู่:เทพเจ้าจีน
หมวดหมู่:เทวดา
หมวดหมู่:เทพเจ้าจีน
หมวดหมู่:ลัทธิเต๋า
หมวดหมู่:เทพปกรณัมจีน
หมวดหมู่:การเรียนรู้
หมวดหมู่:พหุเทวนิยม
หมวดหมู่:ศาสนาชาวบ้านจีน
หมวดหมู่:เซียน
หมวดหมู่:วัฒนธรรมจีน
หมวดหมู่:เทศกาลจีน
หมวดหมู่:ไต้หวัน
แม่แบบ:เหตุการณ์ปัจจุบัน/2565 สิงหาคม 10

* การรุกรานยูเครนของรัสเซีย พ.ศ. 2565
** Yevhen Balytskyi ผู้ว่าการแคว้นซาปอริฌเฌียที่แต่งตั้งโดยรัสเซียกล่าวว่า กองทัพรัสเซียได้ติดตั้งระบบป้องกันภัยทางอากาศที่โรงไฟฟ้านิวเคลียร์ซาปอริฌเฌีย  (เอ็มเอสเอ็น)
** มีพลเรือนไปอย่างน้อย 13 รายเสียชีวิต และบาดเจ็บอีก 11 รายหลังการโจมตีด้วยขีปนาวุธของรัสเซียในเขตนีกอปอล แคว้นดนีปรอแปตร็อวสก์  (เดอะนิวยอร์กไทมส์)
** อุซเบกิสถานกล่าวว่าจะจับกุมคนชาติใด ๆ ที่เข้าร่วมสงครามกับยูเครนของรัสเซีย  (EuroWeekly News)- การระบาดทั่วของโควิด-19 ในประเทศอิตาลี
** โดมิโน่พิซซ่าปิดร้านค้าทั้งหมดในอิตาลีหลังจาก ​​ePizza SpA ซึ่งเป็นผู้ถือแฟรนไชส์ถูกฟ้องล้มละลาย เครือร้านอาหารอเมริกันกล่าวว่าได้รับผลกระทบอย่างรุนแรงจากข้อจำกัดของโควิด-19 ในประเทศ  (บีบีซีนิวส์)
}
แม่แบบ:เหตุการณ์ปัจจุบัน/2565 สิงหาคม 11

* การรุกรานยูเครนของรัสเซีย พ.ศ. 2565
** กระสุนปืนใหญ่อย่างน้อย 10 นัดยิงโดนโรงไฟฟ้านิวเคลียร์ซาปอริฌเฌีย โดยทั้งรัสเซียและยูเครนกล่าวโทษกันในเหตุโจมตี ซึ่งทำให้อาคารสำนักงานและสถานีดับเพลิงของโรงไฟฟ้าเสียหาย  (บีบีซี)
** รัฐสภาลัตเวียประกาศให้รัสเซียเป็นรัฐที่สนับสนุนการก่อการร้าย  (วิทยุเสียงอเมริกา)- เกิดเหตุโจมตีที่ฐานทัพทหารในเมืองราจูรี รัฐชัมมูและกัศมีร์ ประเทศอินเดีย ทำให้ทหาร 3 นายเสียชีวิต ผู้ก่อเหตุ 2 คนถูกฆ่าตายในการยิงที่ตามมา  (รอยเตอร์ส)- เกิดเหตุชายคนหนึ่งจับลูกจ้างหลายคนเป็นตัวประกันที่ธนาคารแห่งหนึ่งในกรุงเบรุต ประเทศเลบานอน โดยเรียกร้องเงินออมของเขาและขู่ว่าจะจุดไฟเผาตัวเอง เจ้าหน้าที่ตำรวจ ทหาร และหน่วยข่าวกรองล้อมรอบอาคาร  (เดอะการ์เดียน)
}